Mapishi ya Afrika Kusini

Mapishi ya Afrika Kusini yanaakisi mchanganyiko wa tamaduni mbalimbali, ikiwa ni pamoja na Wazulu, Waxhosa, na Wasotho. Kuna wenyeji wenye asili ya nje kama vile Waholanzi, Wafaransa, Wahindi, na Waingereza. Mchanganyiko huu umezaa urithi wa vyakula vyenye ladha na mitindo tofauti ya upishi.

Chakula maarufu kinachotambulika kimataifa ni braai, aina ya nyama ya kuchoma. Braai ni sehemu muhimu ya mikusanyiko ya kijamii nchini humo, ambapo nyama kama ng’ombe, kondoo na kuku huandaliwa kwa mkaa au kuni.

Bobotie ni chakula kingine maarufu chenye asili ya Maboer (Waholanzi wa kale). Hupikwa kwa nyama ya kusaga iliyochanganywa na viungo mchanganyiko, tangawizi, na zabibu kavu, kisha kuokwa juu yake na mchanganyiko wa mayai na maziwa.

Bunny chow ni chakula chenye asili ya Wahindi wa Durban, ambapo mkate hukatwa katikati na kujazwa mchuzi wa viungo anuwai wenye nyama au mboga. Ni maarufu kwa kuwa mlo wa haraka na wa bei nafuu.

Mlo wa kawaida wa familia nyingi ni pamoja na ugali (unaojulikana kama pap) unaoliwa na nyama au mboga za majani. Katika maeneo ya vijijini, mapishi ya jadi kama mchuzi wa mihogo, mahindi na mboga za kienyeji bado yanahifadhiwa.

Marejeo
 Van Wyk, B. (2012). South African Culinary Heritage. Cape Town: Struik Publishers.
 BBC Food (2023). Bobotie Recipe. Iliwekwa mnamo Julai 2025.
 Eat Out South Africa (2021). The History of Bunny Chow. Iliwekwa mnamo Julai 2025.
 South African Tourism (2020). What’s on the Menu – A South African Food Guide. Iliwekwa mnamo Julai 2025.

Jamii:utamaduni wa Afrika Kusini
Jamii:Chakula cha Kiafrika
Jamii:Afrocrowd 2025